บาทเปิด 30.24/27 บาทต่อดอลลาร์ แนวโน้มทรงตัว
เงินบาทเปิดตลาด 30.24/27 บาทต่อดอลลาร์ แนวโน้มทรงตัว จับตาทิศทาง Flow ในตลาด-คืบหน้าวัคซีนโควิด
13 พ.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.24/27 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.30 บาท/ดอลลาร์ วันนี้คาดว่าเงินบาทจะยังทรงตัว ระหว่างวันมีโอกาสจะแข็งค่าไปบ้าง แต่คงไม่มากนัก ช่วงนี้ยังคงต้องจับตาเงินทุนไหลเข้าในตลาดหุ้นไทย รวมถึงปัจจัยเรื่องการพัฒนาวัคซีนต้านไวรัสโควิด-19 เนื่องจากมีผลให้ Sentiment การลงทุนเปลี่ยนแปลงได้
"บาทวันนี้คงทรงๆ แต่มีโอกาสจะแข็งบ้าง แต่คงไม่ลงไปลึกมาก ต้องจับตา flow" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 30.20-30.35 บาท/ดอลลาร์